Այդ խնդրի լուծումից հետո թվում էր, թե այն սպառել է իրեն, և ՎՏԲ- Հայաստան բանկի գործունեությունը շարունակվում էր առանց որևէ սահմանափակության: Սակայն ինչպես հայտնի է, վերջերս հայ-ռուսական հարաբերություններում ի հայտ եկան որոշակի անհարթություններ՝ կապված Ադրբեջանին ռուսական հարձակողական զենք տրամադրելու և այն փաստի հետ, որ ռուսական հրթիռա-հրետանային բավական արդյունավետ զինահամակարգեր՝ «Սմերչ», «Սոլնցեպեկ», T-90 զրահամեքենաներ և այլն, օգտագործվել են ադրբեջանական ռազմական ուժերի կողմից՝ Լեռնային Ղարաբաղի զինուժի դեմ՝ քառօրյա պատերազմի ընթացքում: Դա հայկական հասարակության և պաշտոնական կառույցների մոտ բացասական վերաբերմունք առաջացրեց: Շատերին հուզում էին այնպիսի հարցեր, թե որքան է նման պայմաններում արդիական հայ-ռուսական զինաքաղաքական, դիվանագիտական միությունը, ինչ իմաստ ու նշանակություն կունենա Հայաստանի մասնակցությունը ՀԱՊԿ-ին, ԵվրԱզԵսին և այլն: